
Referat møde d. 08.09.26
	Tilstede: Helle, Aase, Inger, Hanne, Daniel, Diana, Brian og Imke fra Darum Børneby til og med punkt 5, Karsten Degnbol deltog under punkt 0
Fraværende: IF 
Referent:

	0. Besøg af Karsten Degnbol. Gensidig information om og drøftelse af aktuelle emner.

	Vi drøfter flere områder med Karsten Degnbol:
-Pasningsordninger for 0-3-årige: projektet/ideerne er taget godt imod i kommunen. Kommunen kender Darum for at gå forrest med ideer i kommunen, og være dem der prøver nye ting som projektperiode. Vi ved ikke endnu hvor det ender i kommunen, da Budgetforhandlingerne ikke er afsluttet endnu. Der lægges op til at der iværksættes en undersøgelse af mulighederne for at etablere ”Darum Børnehus”. Ambitionen er at udvide det fælles univers i Darum Børneby, så byens dagplejere bliver en integreret del af samarbejdet, der allerede omfatter børnehave, skole, SFO og klub. Formålet er at styrke sammenhængen i børnenes hverdag og skabe trygge overgange i hele opvæksten.
Denne undersøgelse vil skulle ske på forvaltningsniveau med samarbejde med de involverede parter.
-Seniorbolig projektet har ligget lidt stille på kommunen, hvilket der er gjort kritik af. Kommunen lover at gå i gang nu. Vi håber at vide lidt mere om en måned. Bovia er klar til at bygge.
- private seniorvenlige boliger. Her har vi arbejdet på at finde private investorer. En anden ide kunne være at man som beboer vil købe sig ind i et lejlighedskompleks og på den måde skaffe kapital. 
Vi holder stadig øjne og ører åbne i samarbejde med Karsten. Projektet ligger dog stille indtil Bovias boliger står klar. Så ser vi om der stadig er behov.
-Karsten gør rede for budgetforhandlinger og for hvordan det arbejde foregår. De er midt i det arbejde lige nu. Arbejdet skal være færdigt 5. oktober.
-Der spørges ind til arbejdet med at forhøje diget. Jorden hvor klæget skal komme fra er købt.

	1. Lokalplan – bygningskultur – hvor er dette endt? Hos EK??

	Kommunen er kontaktet for at høre hvor langt de er med vores ide om information til Byens borgere om, at der er flotte vejledninger i lokalplanen, hvis man er interesseret i historien omkring Darum og evt. skal lave forbedringer på sit hus. Helle kontakter rette vedkommende igen og ellers hvis han er for optaget, så kontaktes Mette Slyngborg og Helene Plet, for at høre om de kan være behjælpelige.

	2. Kunne vi have et punkt som drøftes åbent hos købmanden? Altså en pop-in Kaffe med Lokalrådet.

	Vi vil afprøve at invitere til lokalrådssnak d. 5. oktober hos købmanden kl. 16.30 – 17.30 for at se om det kunne gøre en forskel, og om nogen vil komme og tale ideer med os

	3. Siden sidst

	                      Der er kommet invitation til introduktion for nye lokalrådsmedlemmer, ingen deltager.

	4. Nyt fra foreninger og arbejdsgruppe

	Børnebyen: har haft første bestyrelsesmøde, med god energi. Der er 6 medlemmer, som er en reducering i antal. De er lidt udfordret af den nye tildelingsmodel, og budgettet er stramt. Dog står børnebyen i pæn stand hele vejen rundt, og der har været gjort nogle investeringer tidligere. Der er ansat en ny sekretær som deles med Vejrup.
FDF: Der har været opstart, og der er kommet lidt nye børn. Der er dog fortsat ikke for mange børn. Der har dog været lidt for meget ”fest” ved shelterne, hvor der bliver efterladt en masse affald. 
Der er generelt lavet hærværk mange steder i byen den sidste tid. Hvordan kan man forebygge at det fortsætter? SSP kunne evt. kontaktes. 

	5. Borgerne Bestemmer. Der er pop-møde igen d. 10.9. Hvem deltager? 
Skal vi reklamere mere for dette og i det hele taget?
Skal vi selv have projekter?

	Hanne og Inger deltager
Inger lægger opslag på FB og hjemmeside
Inger har truffet aftale med hallen i forhold til arrangementet d. 12. november med bl.a. fællesspisning

	6. Darum.dk: Det program hjemmesiden bruger til support og opdateringer ophører med at eksistere fra nytår. Webmaster anbefaler at vi får hjælp fra vores sædvanlige Webwoman og får ordnet det hele. Det vil koste omkring 7000 kr som et løst overslag. Men så er det hele også i orden. Vi kan også satse på at der ikke sker noget og at der ikke forsvinder noget for os. Hvad gør vi?

	Det besluttes at vi siger ja til at hjemmesiden får en opdatering
Hvis hjemmesidekontoen mangler penge skrives der ud til vores bidragydere

	7. Invitere lokalhistorisk arkiv med til møde. Hvad skal vi snakke om?

	Film optaget i gamle formater. Er der økonomi til at få dem lavet om og hvor kan der søges penge. 
Vi venter med at mødes med dem til konferencen med byens foreninger, som ligger i januar.

	8. Årsmøde – Vi havde løse ideer, der skal træffes beslutning om hvilke vi bruger. Hvor langt er vi i øvrigt i planlægningen?

	Ordstyrer er fundet
Plakat skal laves.
Film fra arkiverne undersøges
Vi forhører os om Susanne fra kommunen vil komme og fortælle om udflugtsmål inden for kommunens grænser.
En plan B kunne være diskussionsgrupper. 
Der er talt med Hallen.

	9. Grundlovstaler 2027 – idefase

	Grundlovstaler er fundet. 

	10. Hallen har 40-års jubilæum d. 18.9 kl. 15.00 – hvad gør vi

	Vi vil gerne give en gave og stemmer om beløbet

	11. Pulje for Landdistrikterne er åben nu. Der kan søges til udviklingsprojekter.
Lokalrådspuljen kan søges inden 1.10.  

	Vi søger ikke noget. 

	12. Økonomi

	Kasseren gennemgår økonomien

	13. Emne til fb-opslag

	Obs borgerne bestemmer d. 10
Reklame for årsmøde

	14. Punkter til næste møde

	Obs. møde d. 5. oktober flyttes til kl. 18. Vi mødes (dem der kan) til Kaffe med Lokalrådet hos Købmanden fra 16.30 – 17.30. 

	15. Evt.

	Intet

